tomron87/hebrew-wikipedia-sentences-corpus huggingface dataset:
היא הייתה בידי הגרמנים מ-1914 עד 1918 ושימשה כמרכז אספקה חשוב של הצבא הגרמני.
לא רחוק מהעיר נערך קרב רכס וימי.
במהלך המלחמה הומטרו עליה פגזים רבים שבחלקם הגדול לא התפוצצו - מה שהיווה סכנה בתקופת השיקום שלאחר המלחמה.
לפני שנסוגו, הגרמנים שרפו והחריבו את כל מכרות הפחם שנמצאו בסביבות העיר.
השתוללה בעיר גם מגפת השפעת הספרדית שגבתה מחיר יקר בחיי אדם.
העיר סבלה גם במלחמת העולם השנייה אם כי במידה פחותה.
ב-1849 התגלו מרבצי פחם בעומק של 150 מטר ביער שבסביבות העיר.
ב-1853 הוקמה חברת לאנס שקיבלה זכות בלעדית לניצולם, ולאנס החלה להיות מרכז תעשייתי חשוב שהתבסס על מכרות פחם ועל שאיבת נפט.
אולם, במלחמת העולם הראשונה כלכלת העיר נפגעה קשות כאשר הגרמנים החריבו את כל מכרות הפחם לפני שנסוגו.
פגזים שלא התפוצצו נשארו בשטח והקשו על תהליך השיקום שלאחר המלחמה.
כלכלת העיר סבלה גם במלחמת העולם השנייה, אם כי במידה פחותה.
ניצול מכרות הפחם נפסק לחלוטין ב-1990, ומאז עברה העיר תהליך של גיוון הפעילות התעשייתית.
כיום קיימות בעיר תעשיות טקסטיל ומטלורגיה (בעיקר ייצור דוודים וחוטי מתכת), ייצור מכוניות ועיבוד מזון.
שלוחה של אוניברסיטת ארטואה (שנוסדה ב-1992 ושמרכזה בעיר אראס) נמצאת בלאנס.
קבוצת הכדורגל של העיר, "רסינג דה לאנס", זכתה באליפות צרפת ב-1998. אצטדיון פליקס בולאר, שאירח אחדים ממשחקי גביע העולם בכדורגל באותה שנה, נמצא בלב העיר.
לאס וגאס אייסז היא קבוצת כדורסל אמריקאית המשחקת בליגת ה-WNBA.
הקבוצה נוסדה בשנת 1997 בתור יוטה סטארז כאחת משמונה הקבוצות המקוריות של הליגה.
באותה תקופה הייתה יוטה ג'אז מליגת ה-NBA קבוצת האחות של הסטארז.
בשנת 2003 עברה הקבוצה לעיר סן אנטוניו שבטקסס ושינתה את שמה ל"סן אנטוניו סילבר סטארז".
הקבוצה אירחה את משחקיה הביתיים AT&T סנטר שבסן אנטוניו, המשמש גם את קבוצת הכדורסל "סן אנטוניו ספרס", שהייתה קבוצת-האחות של ה"סטארז" בליגת ה-NBA.
הקבוצה משחקת בבית המערבי של הליגה וזכתה בשנת 2008 באליפות הבית.
בשנת 2018 עבר המועדון ללאס וגאס שבנבדה, ושינה את שמו ל"לאס וגאס אייסז".
ב-2022 זכתה הקבוצה באליפות ראשונה, והפכה לקבוצה הראשונה בלאס וגאס הזוכה באליפות בליגה מקצוענית ראשית.
אייז'ה וילסון היא בין כוכבות הקבוצה ופעמיים זכתה במדליית זהב אולימפית.
לאנס מלווין לארסון היה שחיין אמריקאי, אלוף אולימפי (רומא 1960) במשחה שליחים 4x100 מטר מעורב וסגן אלוף אולימפי (רומא 1960) במשחה ל-100 מטר חופשי.
שיאן עולם במשחה ל-100 מטר פרפר ול-200 מטר מעורב אישי.
היה לשחיין הראשון בעולם ששחה 100 מטר פרפר מתחת לדקה.
לארסון נולד במונטרי פארק, קליפורניה.
הוא למד ושחה באוניברסיטת דרום קליפורניה.
הוא היה תלמיד בית ספר תיכון הראשון ששחה מאה יארד חופשי מתחת לחמישים שניות.
בתחרות שנערכה בסנטה קלרה שבקליפורניה ב-11 ביולי 1959 קבע לארסון במשחה למאתיים מעורב אישי שיא עולם חדש של 2:24.7 דקות, שיא זה החזיק מעמד שבוע.
בתחרות שנערכה בלוס אנג'לס שבקליפורניה ב-26 ביוני 1960 קבע לארסון במשחה למאה מטרים פרפר שיא עולם חדש של 59.0 שניות ובכך היה לשחיין הראשון בעולם ששחה משחה זה מתחת לדקה.
הוא שיפר את שיא העולמי בן השנתיים של טקשי אישימוטו מיפן (1:01.0 דקות).
חודש לאחר מכן, בתחרות שנערכה בטולידו שבאוהיו ב-24 ביולי הוא שיפר את שיאו והעמידו על 58.7 שניות.
שיא זה החזיק מעמד שנתיים ונשבר על ידי לואיס ניקולאו מארגנטינה (58.4 שניות).
באולימפיאדת רומא (1960) זכה לארסון בשתי מדליות, זהב וכסף.
במשחה החזק שלו, למאה מטרים פרפר, שבו החזיק בשיא העולם ובמשחה למאתיים מטרים מעורב אישי שבו החזיק בשיא העולם חודש לפני המשחקים האולימפיים, לרוע מזלו לא נערכו כלל באולימפיאדה וכך החמיץ מדליות נוספות.
הוא זכה במדליית כסף במשחה היוקרתי ביותר ל-100 מטר חופשי בתוצאה זהה לזו של השיאן העולמי ג'ון דוויט מאוסטרליה בשיא אולימפי חדש של 55.2 שניות, ובמדליית ארד זכה מנואל דוס סנטוס מברזיל (55.4 שניות).
מדליית הזהב הייתה במשחה שליחים 4x100 מטר מעורב, ביחד עם פרנק מקיני, פול הייט וג'ף פארל, בשיא עולם חדש של 4:05.4 דקות, לפני אוסטרליה (4:12.0 דקות) ויפן (4:12.2 דקות).
הוא שחה את סגנון הפרפר ב"זינוק שליחים" בתוצאה של 58.0 שניות, התוצאה המהירה בהיסטוריה למשחה זה באותה העת.
באחת ההחלטות המעוררות מחלוקת הגדולות במשחקים האולימפיים, במשחה למאה מטרים חופשי, ששת שופטי המקום היו חלוקים בדעותיהם.
מתוך שלושת שופטי המיקום, למקום ראשון, שני שופטים קבעו ניצחון לדוויט ואחד ללארסון.
נוסף לכך, הוא קבע לשני השחיינים תוצאה זה של שיא אולימפי חדש של 55.2 שניות.
לארסון התחתן עם בטי לי פוטלר ונולדו להם ארבעה בנים.
עבד כרופא שיניים והחזיק והפעיל מרפאת שיניים באורנג', קליפורניה מ-1979. הוא התחתן בשנית בסוף שנות ה-90. ב-2014 עבר להתגורר בדרום קליפורניה.
לארסון קבע במהלך הקריירה שלו חמישה שיאי עולם.
בשנת 1980 זכה לארסון להיכלל בהיכל התהילה הבינלאומי של השחייה.
לאס וגאס היא סדרת דרמה קומית אמריקאית הנוצרה על ידי גארי סקוט תומפסון.
הסדרה שמתמקדת בסגל אנשים מיוחד במינו אשר מתפעלים מלון וקזינו מצליח בשם "מונטסיטו" בעיר לאס וגאס שודרה ברשת NBC במשך חמש עונות עד לביטולה עקב ירידה באחוזי הרייטינג.
העונה נפתחת כאשר אד תופס את דני ודלינדה במיטה.
דני חושש למשרתו ומתחיל לצאת איתה כדי שאד לא יפגע בו בגלל שהתקרב לדלינדה.
דלינדה שמה לב שדני איתה רק כי הוא מפחד מאביה והיא נפרדת ממנו ומבקשת מאביה משרה במוטנסיטו, היא מתחילה לעבוד במטבח אך זה לא נמשך לאורך זמן.
מייק עוזר לאד ודני לאתר סטודנטים נעדרים והשניים מצרפים אותו למחלקת האבטחה של המלון.
אד עוזב לסוף שבוע אחד ומשאיר את דני אחראי והאחרון מגלה שהתפקיד דורש יותר ממה שחשב.
סאם ומרי נאלצות להתמודד עם לקוחות מרגיזים במיוחד.
המלון נאלץ לשדרג את מערכת האבטחה שלו ואד נפגש עם חבר מהעבר (אלק בולדווין).
דלינדה מתקשה בתפקידה החדש כמנהלת מזון ומשקאות.
למלון מגיע ז'אן-קלוד ואן דאם כדי לצלם קטע לסרטו החדש.
בסוף העונה דני מקבל צו מחיל הנחתים האמריקני ויש לו 24 שעות להתייצב בשטח.
מרי מתמודדת עם חזרתו של אביה לחייה.
דני חוזר מהצבא לשמחתם של כל הצוות ובמיוחד לשמחתה של מרי.
התנהגותו השתנתה ומתגלה כי הוא סובל מהלם מלחמה.
דלינדה מקימה מועדון במלון ה"מיסטיק" שעד מהרה הופך לסיפור הצלחה.
אד מופלל ברצח ודני מנסה למצוא דרך לחלץ אותו מהסיפור.
סם, נסה, מרי ודלינדה עוברות לגור יחד.
אישה מסתורית מגיעה למלון ומגלה לנסה שאביה בחיים ושהוא רוצה ליצור איתה קשר, אד מגלה לה את האמת לגבי העבר המשותף שלו עם אביה.
דני ומרי יוצאים לחופשה בלוס אנג'לס.
אד נחטף ודני ומייק מנסים למצוא אותו.
הם מצליחים להחזיר אותו אך הפעם דני הוא זה שמסתבך בצרות.
דלינדה לא מסתדרת עם גונת'ר, השף החדש במלון.
אד זוכה לביקור מאישה מעברו (נועה תשבי) ולאחר מכן הוא מחליט לעורר עניין בצוות העובדים וגורם לכולם להחליף תפקידים לשבוע.
סם להוטה להשיג מיליונר חדש למלון אך נדהמת לגלות שזהו בעלה (דין קיין).
העונה מסתיימת כאשר הבעלים החדש של המלון מפוצץ את המלון.
העונה נפתחת בסוף השיפוצים של "מונטסיטו" המחודש.
דני מק'קוי (ג'וש דוהאמל) - קצין חי"ר בחיל הנחתים לשעבר.
עובד באבטחת המלון והוא מקורב לאד שרואה בו כבן.
מאוחר יותר הופך לראש האבטחה של המונטסיטו ומתחתן עם דלינדה בתו של אד.
אדוארד "אד" דליין (ג'יימס קאן) - מנהל הקזינו ה"מונטסיטו" המתנהג כאב לכל העובדים.
אביה של דלינדה שמתחילה לעבוד במלון ויוצאת עם דני.
עבד בעבר ב-CIA ולא פוחד להשתמש באלימות כדי להשיג את רצונותיו.
בסוף העונה השלישית הוא פורש מניהול הקזינו ומעביר את התפקיד לדני.
מייק קאנון (ג'יימס לסיור) - מהנדס עם תואר מ-MIT אך למרות חוכמתו הוא עובר כמחנה מכוניות בקזינו.
לאחר שדני מגלה את כשרונותיו של מייק ואת אישיותו השניים הופכים לחברים הכי טובים.
עם הזמן הוא מקודם לסגן מנהל האבטחה ועובד לצידם דני ואד.
סמנתה ג'יין "סאם" מרקז (ונסה מרצ'ל) - מארחת הקזינו הכי טובה בוגאס.
מתגוררת בסוויטה של ה"מונטסיטו" וידועה בקשריה הטובים על לקוחות רבים.
הייתה נשואה בעבר למיליונר קייסי מנינג.
דלינדה דליין (מולי סימס) - בתו היחידה של אד ומנהלת המזון והמשקאות של המונטסיטו.
לאחר מערכת יחסים מפותלת עם דני השניים מתחתנים.
מרי קונל (ניקי קוקס) - מארגנת האירועים בקזינו.
חברת ילדות של דני שהיה תמיד עוזר לה ומציל אותה מאביה שנהג להתעלל בה מינית.
נסה הולט (מרשה תומאסון) - ידועה בכינויה "מלכת הקרח".
מאז ילדותה גדלה אצל אד כמו בתו והפכה לאישה קשוחה.
קופר (טום סלק) - הבעלים של המונטיסטו מתחילת העונה החמישית.
מעסיק את פייפר ולאחר מכן היא מגלה ששירת עם אביה בווייטנאם.
פייפר נלסון (קמיל גואטי) - הקונסיירז' החדשה במלון החל מעונה 5. מתיידדת עם סאם ודלינדה.
מועסקת על ידי קופר ולאחר מכן מגלה שאביה אותו מעולם לא הכירה היה חברו הטוב של קופר ונהרג במלחמת וייטנאם.
מיטץ' (מיטץ' לונגלי) - עובד באבטחת המלון רוב הזמן לצידם של דני ומייק.
פולי (סוזן וואנג) - מעסה בספא של המלון המתיידת עם סאם ומאוחר יותר גם עם קופר.
לואיס פרז (גאי אקר)- שוטר במשטרת לאס וגאס וחבר ילדות של דני.
הוא מצטרף לצבא ונשלח לעיראק.
לאחר שהוא נהרג בעיראק הצוות עורך לו לוויה מפוארת.
לאנס סטיבנסון הבן הוא כדורסלן אמריקאי המשחק בעמדת הקלע .
מסוקר גם בשל פרובקציות ופרשיות שמחוץ למגרש הכדורסל.
סטיבנסון נולד למשפחה מעוטת יכולת וגדל בשכונת עוני בברוקלין.
בגיל 12 כבר תפס את תשומת לב חובבי הכדורסל האמריקאי, כשקרא תיגר על השחקן הטוב ביותר בליגת התיכונים - או.ג'יי.
מאיו, המבוגר ממנו בשלוש שנים - למשחק אחד על אחד.
סטיבנסון המשיך לתיכון על שם אברהם לינקולן בקוני איילנד שם הראה יכולת מצוינת וזכה באליפות בכל ארבע שנותיו שם.
עם זאת, סטיבנסון התפרסם לא מעט גם בשל התעסקויות שמחוץ למגרש הכדורסל כמו הסתבכויות עם החוק והשתתפות בתוכנית ריאליטי בגיל 17 אשר העלתה אותו למעמד של "סלב".
בהמשך, שיחק סטיבנסון באוניברסיטת סינסינטי, אך לאחר עונה אחת הוא הגיש את מועמדותו לדראפט 2010 ונבחר במקום ה-40 בידי אינדיאנה פייסרס.
למרות יכולתו הפושרת במכללה, החליט לארי בירד נשיא אינדיאנה פייסרס לבחור בו בדראפט בסיבוב השני במקום ה-40. בשנה הראשונה שותף רק ב-12 משחקים בין השאר בשל בעיות משמעת שונות.
בעונת 2012-13 בשל פציעתו של דני גריינג'ר הפך לחלק משמעותי יותר ויותר בקבוצתו הוא קלע 25 נקודות בניצחון על ניו יורק ניקס.
בגמר המזרח של אותה עונה הפסידה הפייסרס למיאמי היט בשבעה משחקים.
בתחילת עונת 2013-14 קלע שיא קריירה של 28 נקודות נגד הניקס.
הוא סיים את העונה הסדירה עם שיא של שישה טריפל דאבל ואינדיאנה סיימה במאזן הטוב ביותר במזרח.
אך למרות זאת בפלייאוף של אותה עונה ירד ביכולתו וקבוצתו הפסידה שוב למיאמי 4-2 על אף שהיה לה את יתרון הביתיות.
באותה סדרה ניסה סטיבנסון ככל יכולתו להתגרות בכוכבה הגדול של היריבה לברון ג'יימס, על ידי הקנטות ועבירות קשות.
סטיבנסון אף צולם כשהוא נושף לתוך אוזנו של לברון ג'יימס הפרובוקציות לא הועילו ומיאמי הביסה את אינדיאנה במשחק השישי.
לארי בירד נשיא הפייסרס מתח ביקורת על סטיבנסון, בנימוק שהתנהגותו "לא מקצועית".
אך עם זאת הבהיר שהוא רוצה שסטיבנסון יישאר כשחקן המועדון.
ביולי 2014 חתם על חוזה לשלוש שנים בשארלוט הורנטס בשווי 27 מיליון דולר.
ביוני 2015 הועבר בטרייד ללוס אנג'לס קליפרס בתמורה למאט בארנס וספנסר האווס.
ב-19 בפברואר 2016, לאחר חצי עונה בקליפרס, נשלח בטרייד לממפיס גריזליס, יחד עם בחירת דראפט עתידית, בתמורה לג'ף גרין.
בספטמבר 2016 חתם סטיבנסון על חוזה בניו אורלינס פליקנס, אך לאחר כחודשיים נפצע ושוחרר מהקבוצה.
בהמשך עונת חתם על שני חוזים ל-10 ימים במינסוטה טימברוולבס, במדיה השתתף ב-6 משחקים.
במרץ 2017 חזר לאינדיאנה פייסרס המתחדשת, שכוכבה פול ג'ורג' עזב אותה.
בעונת הקבוצה התחברה היטב ואף סטיבנסון הראה יכולת משופרת.
הקבוצה העפילה לפלייאוף מהמקום החמישי והפסידו לקליבלנד בשבעה משחקים.
לקראת עונת 2018/2019 חתם על חוזה בלוס אנג'לס לייקרס, ששינתה את פניה עם הגיעו של לברון ג'יימס.
ביולי 2019 עזב סטיבנסון את ה-NBA, וחתם על חוזה בקבוצת ליאונינג פליינג לאופרדס מליגת העל הסינית.
בעקבות התפרצות הקורונה בליגת ה-NBA סטיבנסון חתם על חוזה עם אטלנטה הוקס בדצמבר 2021 של 10 ימים.
ב-1 בינואר 2022 חזר סטיבנסון לאינדיאנה פייסרס וחתם לעשרה ימים.
ב-11 בינואר חתם לעשרה ימים נוספים.
לאניבצי (באוקראינית: Ланівці; בפולנית: Łanowce; ביידיש: לאַנאָוויץ) היא עיר במערב אוקראינה.
באזור קיימות עדויות ליישוב מתקופת הברונזה, עדויות שהתגלו בשנות ה-20 של המאה ה-20. בין העדויות - צלחות וכלי חרס.
עדויות אלה שמורות במוזיאון להיסטוריה בלבוב.
היישוב הקיים היום נוסד ככל הנראה ב-1444, על פי אזכור בכתב זכויות שנתן קז'ימייז' הרביעי, מלך פולין לאציל מקומי.
עם חלוקת פולין השנייה, ב-1793, נכללה לאניבצי בשטח האימפריה הרוסית.
במאה ה-19 התקיימו בעיירה כנסייה, בית כנסת, בית ספר ציבורי ושלושה ירידים שנתיים.
בשנת 1915 הונחה בעיירה מסילת רכבת.
תקופה קצרה אחרי מלחמת העולם הראשונה הייתה לאניבצי בשטח הרפובליקה העממית של אוקראינה, ומ-1921 הייתה בשטח הרפובליקה הפולנית השנייה.
בספטמבר 1939 כבשה ברית המועצות את לאניבצי, שהייתה בשטח של מזרח פולין שיועד לברית המועצות על פי הנספח הסודי בהסכם ריבנטרופ–מולוטוב.
ביולי 1941 כבשה גרמניה הנאצית את לאניבצי, ובמרס 1944 שב וכבש הצבא האדום את לאניבצי.
בשנת 1956 קיבלה לאניבצי מעמד של עיר.
ב-1982 הוקמה אנדרטה בלאניבצי לזכר קורבנות גרמניה הנאצית בעיר ובשנת 1985 הוקמה בה אנדרטה לזכר החיילים הסובייטים שנהרגו במלחמה נגד גרמניה הנאצית.
יהודי העיירה מנו כ-650 נפש לפני השואה.
ביולי 1941, בעת פלישת הגרמנים לברית המועצות, נכבשה לאניבצי ועשרות יהודים נרצחו בידי אוקראינים.
באוגוסט רצחו הגרמנים מנהיגים בקהילה היהודית, לפי הכוונתם של אוקראינים מקומיים.
במרס 1942 הוקם גטו ובו רוכזו עוד כ-1,500 יהודים מעיירות סמוכות לרבות קטריניבקה.
ב-13 עד 14 באוגוסט 1942 נרצחו כמעט כל יהודי הגטו לרבות רב העיר אהרן רבין בירי בבורות ליד העיירה ובסמוך להם.
באתר בעיר בו נרצחו כ-3,500 יהודים, מלאניבצי ומהסביבה, הוקמה אנדרטת הנצחה.
לאנס סטרול (סטרולוביץ') הוא נהג מרוצים קנדי-יהודי המתחרה באליפות הפורמולה 1 כנהגה של קבוצת אסטון מרטין.
בשנת 2016 זכה באליפות הפורמולה 3 האירופאית.
סטרול הוא בנו של איש העסקים המיליארדר לורנס סטרול, שעוסק בעיקר בתחום האופנה ובין היתר הוא בעל קבוצת הפורמולה 1 אסטון מרטין.
אימו קלייר-אן קאלנס היא מעצבת אופנה בלגית.
סטרול החל את קריירת המרוצים במסלולי הקארטינג בהם זכה להצלחה רבה.
בשנת 2008 זכה בתואר רוקי השנה מטעם התאחדות הספורט מוטורי של קוויבק.
באותה שנה זכה באליפות קנדה.
בשנת 2010 הוחתם סטרול באקדמיה לנהגים של קבוצת פרארי.
בשנת 2011 השתתף באליפות אירופה בקארטינג וסיים במקום התשיעי בקטגוריית KF3. בשנת 2012 השתתף במגוון תחרויות: זכה בגביע לאס וגאס, סיים רביעי באליפות ה-WSK מאסטר, חמישי באליפות העולם של הפדרציה הבינלאומית לרכב (FIA) ושמיני בסבב האירופי.
בשנת 2013 עבר להתחרות בקטגוריית ה-FK1, הקטגוריה הבכירה בתחום ובסיום העונה נבחר כרוקי השנה.
בשנת 2014 עבר סטרול להתחרות באליפות פורמולה 4 האיטלקית עם קבוצת פרמה רייסינג.
הוא הגיע לפודיום ב-13 מתוך 18 המרוצים בעונה, מתוכם 7 פעמים כמנצח.
באותה עונה סטרול זכה באליפות הראשונה שלו.
בחודשים ינואר ופברואר 2015 השתתף בסבב אליפות טויוטה, שהתקיים בניו זילנד וזכה באליפות.
במהלך 2015 הצטרף לאליפות אירופה בפורמולה 3, ניצח במרוץ אחד מתוך 32 וסיים במקום החמישי בדירוג הכללי.
בעונה לאחר מכן, ניצח ב-14 מרוצים וזכה באליפות בפער של 187 נקודות ממקסימיליאן גונת'ר, הנהג שדורג במקום השני.
במקביל להשתתפותו באליפות אירופה בפורמולה 3, סטרול הצטרף לאקדמיית ויליאמס לנהגים, ושימש גם כנהג פיתוח של קבוצת ויליאמס.
לקראת סיום העונה הודיעה הקבוצה על החתמתו של סטרול כנהג בקבוצה החל מעונת 2017. את שלושת המרוצים הראשונים של העונה לא הצליח לסיים.
בגרנד פרי רוסיה השלים לראשונה מרוץ, כשסיים במקום ה-11. בגרנד פרי של קנדה סיים במקום התשיעי וצבר נקודות ראשונות בקריירה.
שבועיים לאחר מכן הפתיע רבים כשסיים במקום השלישי בגרנד פרי אזרבייג'ן והפך לרוקי הצעיר ביותר בתולדות האליפות שמגיע לפודיום.
בגרנד פרי האיטלקי במונזה קבע את הזמן הרביעי בטיבו במקצה הדירוג.
עונשים שהוטלו על דניאל ריקארדו ומקס ורסטאפן קידמו אותו אל המקום השני בזינוק למרוץ, אותו סיים במקום השביעי.
את עונת הבכורה שלו סיים סטרול במקום ה-12. בעונתו השנייה בוויליאמס צבר נקודות בשני מרוצים בלבד וסיים את העונה במקום ה-18.
במהלך עונת 2018 נקלעה קבוצת פורס אינדיה לבעיות כלכליות שאיימו על המשך פעילותה.
הקבוצה נרכשה על ידי קונסורציום של משקיעים בראשות אביו, לורנס, והוקמה מחדש כקבוצת רייסינג פוינט.
לקראת עונת 2019 הוחתם לאנס בקבוצה שבבעלות אביו, החליף את אסטבן אוקון ונהג לצד סרחיו פרס.
סטרול השיג את הנקודות הראשונות שלו בקבוצה החדשה בגרנד פרי האוסטרלי, כאשר סיים במקום התשיעי.
הוא השיג את הנקודות האחרונות שלו בעונה לאחר שסיים במקום התשיעי בגרנד פרי היפני.
סטרול פרש משני המרוצים האחרונים של עונה 2019 בעקבות כשל במתלים בגרנד הברזילאי ובעיות בבלמים באבו דאבי.
סטרול סיים את עונתו הראשונה ברייסינג פוינט במקום החמישה-עשר באליפות הנהגים עם 21 נקודות, מתחת למספר הנקודות של שותפו לקבוצה סרחיו פרס, שהשיג 52 נקודות.
בעונת 2021, לאנס סטרול המשיך את הקריירה שלו בקבוצת הפורמולה 1 רייסינג פוינט, שבינתיים עברה מיתוג מחדש ושינתה את שמה לאסטון מרטין.
סטרול התחרה לצד אלוף העולם ארבע פעמים, סבסטיאן פטל, שהצטרף לקבוצה במקום סרחיו פרס.
העונה החלה באופן מבטיח כאשר סטרול הצליח להעפיל למקום העשירי בגרנד פרי הפותח בבחריין, וזכה בנקודה.
במהלך גרנד פרי מונקו, סרטון שבו הוא עובר מעל מדרכה הפך לויראלי ברשת, לאחר ששודר במקום קרב בין פטל, פייר גאסלי ולואיס המילטון.
עונת 2021 הייתה רצופה באירועים קשים עבור סטרול.
בגרנד פרי אזרבייג'ן הוא נאלץ לפרוש מהמרוץ בעקבות כשל בצמיגים – תקרית שגם קרתה לנהג מקס ורשטאפן בהמשך אותו מרוץ, והוביל לחקירה מצד יצרנית הצמיגים פירלי.
בגרנד פרי ההונגרי סטרול גרם לתאונה שהובילה להדחתו שלו ושל שארל לקלר מהמרוץ ולנזק משמעותי למכוניתו של דניאל ריקארדו.
בעקבות התקרית, הוא קיבל עונש של הורדה של חמישה מקומות על הגריד בגרנד פרי הבלגי.
במהלך העונה, סטרול הצליח להשיג את תוצאתו הטובה ביותר בגרנד פרי קטר, כאשר סיים במקום השישי.
בסוף העונה דורג במקום ה-13 באליפות הנהגים, כשהוא צובר 34 נקודות לעומת 43 נקודות של פטל.
בעונת 2022 סטרול המשיך להתחרות לצד פטל באסטון מרטין.
בגרנד פרי ערב הסעודית, היה בעשירייה הראשונה אך איבד מקומות לאחר התנגשות עם אלכס אלבון.
בגרנד פרי האוסטרלי, סטרול קיבל עונש על התנגשות עם ניקולס לטיפי, ובמהלך אותו מרוץ קיבל עונש נוסף על הגנה אגרסיבית נגד ולטרי בוטאס.
את הנקודות הראשונות שלו לעונה זו השיג בגרנד פרי האיטלקי של אמיליה-רומאנה, שם סיים במקום העשירי, וחזר על ההישג גם בגרנד פרי מיאמי.
בהמשך העונה סטרול הצליח להשיג מספר הישגים נוספים, כולל מקומות עשיריים בקנדה, צרפת והולנד.
תוצאתו הטובה ביותר לעונה הגיעה בגרנד פרי סינגפור, שם סיים במקום השישי.
למרות תקלות ותאונות רבות, כולל התנגשות עם פרננדו אלונסו בגרנד פרי בארצות הברית, סטרול הצליח לסיים את העונה במקום ה-15 עם 18 נקודות.
סטרול נשאר בקבוצת אסטון מרטין לעונת 2023, כשהפעם התחרה לצד פרננדו אלונסו, שהחליף את סבסטיאן פטל שפרש.
סטרול החמיץ את כל שלושת ימי מבחני קדם העונה שנערכו במסלול בחריין לאחר שנפצע בתאונת אופניים.
למרות הפציעות והניתוח שעבר, הוא הצליח לחזור בזמן לפתיחת העונה בגרנד פרי בחריין, שם סיים במקום השישי.
במהלך אותה עונה סטרול המשיך להיאבק בתקלות ובעיות טכניות, כולל פרישה מגרנד פרי מונקו בעקבות נזק שנגרם למכוניתו.
תאונה חמורה במהלך מקצה הדירוג בגרנד פרי סינגפור גרמה לפרישתו של סטרול מסוף שבוע שלם.
למרות זאת, סטרול השיג תוצאות נאות במספר מרוצים, כולל מקום רביעי בגרנד פרי האוסטרלי ומקום חמישי בגרנד פרי הברזילאי, כשדורג מעל חברו לקבוצה אלונסו.
את העונה סיים במקום העשירי בדירוג הנהגים, עם 74 נקודות – ההישג הטוב ביותר בקריירת הפורמולה 1 שלו.
אביו של לאנס הוא לורנס סטרול, יזם בתחום האופנה והבעלים של קבוצת המרוצים אסטון מרטין (רייסינג פוינט, לשעבר).
אמו, קלייר-אן, היא מעצבת אופנה ואחותו, קלואי, היא זמרת פופ.
לאנה תרסה קונדור היא שחקנית אמריקאית.
מוכרת בשל הופעת הבכורה שלה בתור ג'ובילי בסרט גיבורי העל "אקס-מן: אפוקליפסה" ובתור לארה ג'ין סונג קובי בסרט "לכל הנערים שאהבתי", בתור קיומי בסרט המדע הבדיוני "אליטה: מלאך קרב" (2019) ובתור סאיה קורוקי בסדרת הטלוויזיה "כיתה קטלנית".
קונדור נולדה בקאנטחו, וייטנאם וגדלה בשיקגו, אילינוי.
היא אומצה על ידי ההורים האמריקאים, מרי קרול ובוב קונדור, ב-6 באוקטובר 1997, לצד אחיה הלא ביולוגי, ארתור.
שמה של קונדור בלידה היה טראן דונג לאן, אבל היא הוטבלה כלאנה תרסה קונדור לאחר אימוצה.
אביה, בוב קונדור הוא עיתונאי שהיה מועמד לפרס פוליצר וסגן הנשיא לשעבר של Yahoo!
קונדור ומשפחתה התגוררו באי וידבי , וושינגטון וניו יורק, לפני שהתיישבו בסנטה מוניקה, קליפורניה כשהייתה בת 15.
קונדור לקחה שיעורי משחק באקדמיה לקולנוע של ניו יורק .
בשנת 2015, היא סיימה את לימודי התיכון שלה בלוס אנג'לס.
בשנת 2016 התקבלה קונדור לאוניברסיטת לויולה מרימאונט .
הופעת הבכורה שלה בקולנוע הייתה בתפקיד ג'ובילי בסרט גיבורי העל של בריאן סינגר, "X-מן: אפוקליפסה", שיצא לאקרנים במאי 2016. היא הופיעה לאחר מכן בסרט הדרמה הגיבורים של בוסטון, המתאר את האירועים שלאחר הפיגוע במרתון בוסטון.
הסרט הוקרן לראשונה במכון הסרטים האמריקאי ויצא ב-21 בדצמבר 2016. בשנה שלאחר מכן היא כיכבה בסרט הטלוויזיה הרומנטי High School Lover , לצד ג'יימס פרנקו וג'וליה ג'ונס, ששודר לראשונה ב-Lifetime ב-4 בפברואר 2017.
קונדור גילמה את התפקיד הראשי של לארה ג'ין קאבי בסרט הדרמה הרומנטי לכל הנערים שאהבתי, המבוסס על הספר של ג'ני האן לכל הנערים שאהבתי.
הסרט יצא לאור על ידי נטפליקס ב-17 באוגוסט 2018. בשנת 2019, קונדור גילמה את המתנקשת סאיה קורוקי בסדרת הדרמה פעולה כיתה קטלנית.
היא גילמה את קיומי קיי בסרט המדע הבדיוני של רוברט רודריגז, אליטה: מלאך קרב, שהופק על ידי ג'יימס קמרון.
לאחר מכן כיכבה בקומדיה הרומנטית Summer Night , לצד ליאו טיפטון וג'סטין צ'טווין, בבימויו של ג'וזף קרוס.
בשנת 2020 הופיעה קונדור בתפקיד הראשי בסרט "לכל הנערים: נ.ב.
בשנת 2021 הופיעה בתפקיד הראשי גם בסרט השלישי בטרילוגיה, "לכל הנערים: לעולם ועד".
תוך חודשיים מפרסום הסרטון הראשון שלה ביוטיוב בפברואר 2020, לערוץ של קונדור היו למעלה מ-475,000 מנויים ויותר מ-9.8 מיליון צפיות.
בשנת 2022, קונדור הפיקה בפועל והופיעה בתור הדמות הראשית, אריקה וו, במיני סדרה הקומית בו, ביץ'!
היא גם לוהקה לקומדיה Girls Night בבימויה של מריאנה פלקה, ותופיע בסרט הלליב אקשן הקומי של לוני טונס Coyote vs.
מאז 2015 קונדור נמצאת במערכת יחסים עם השחקן והזמר אנתוני דה לה טורה.
השניים הודיעו על אירוסיהם ב-22 בינואר 2022; השניים התחתנו ב-29 בינואר 2025 והם מתגוררים יחד בסיאטל, וושינגטון.
שנהסרטתפקידהערות 2016אקס-מן: אפוקליפסהג'וביליהגיבורים של בוסטון לי 2018לכל הנערים שאהבתילארה ג'ין קאבי 2019אליטה: מלאך קרבקיומי קייליל קיץ (אנ') לקסי 2020לכל הנערים: נ.ב.
אני עדיין אוהבת אותךלארה ג'ין קאבי2021לכל הנערים: לעולם ועדלארה ג'ין קאבי2022השיגורסופי צוקינו2023רובי נגד הזרםרובי גילמןדיבוב2025Valiant Oneשלבי2026קויוטי נגד אקמיפייג' אייבריTBABallerina OverdriveWhodunnitטס קלייןThe One
שנהסדרהתפקידהערות 2017High School Lover אליסון סרט טלוויזיה של Lifetime 2019כיתה קטלניתסאיה קורוקי תפקיד ראשי; 10 פרקיםרילאקומה וקאורו קאורודיבוב; 13 פרקיםבוג'ק הורסמןקייסי העוזרתדיבוב; 2 פרקים2022בו ביץ' (אנ')אריקה וותפקיד ראשי; 8 פרקיםרילאקומה: הרפתקה בפארק השעשועיםקאורודיבוב;2024אבוט אלמנטריאוליביה2 פרקים2025אלזבת'פייטון ראמזיפרק: "Basket Case"
שנהפרסקטגוריהעבודה מועמדתתוצאה2019פרסי הסרטים והטלוויזיה של MTVהנשיקה הטובה ביותר (עם נואה סנטינאו)לכל הנערים שאהבתיפרסי בחירת הנוערשחקנית הקולנוע הנבחרת: דרמההצמד הנבחר (עם נואה סנטינאו)
לאנס קרטר גודן הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס החמישי של מדינת טקסס מאז 2019.
גודן נולד בעיר טרל שבמחוז קאופמן השוכנת מזרחית לדאלאס שבטקסס.
ב-2001 סיים את לימודיו התיכוניים בבית הספר התיכון של עיריית טרל.
הוא סיים את לימודיו האקדמיים באוניברסיטת טקסס באוסטין עם תואר ראשון בלימודי ממשל.
בבחירות המקדימות שנערכו במפלגה הרפובליקנית לבחירת נציג המפלגה שיתמודד על ייצוג המחוז הרביעי בבית המחוקקים של טקסס, גבר על חברת בית הנבחרים של טקסס המכהנת בטי בראון.
עם היבחרו לבית הנבחרים של טקסס ב-2011, עסק גודן בעיקר בענייני תקציב מדינת טקסס.
הוא כיהן בוועדת ההקצבות, בוועדה לענייני המחוז ובוועדת כללי הבית של בית הנבחרים.
בבחירות הכלליות ב-2010 לא הציבה מולו המפלגה הדמוקרטית אף מועמד משום שהבחירות במחוז הרפובליקני הכבד אותו ייצג היו מעין "משחק מגור".
במאי 2012 זכה שוב במועמדות המפלגה הרפובליקנית לבית הנבחרים של טקסס אחרי שגבר על יריבו בבחירות המקדימות סטיוארט שפיצר, ובבחירות הכלליות התמודד בשנית ללא יריב דמוקרטי.
עם זאת, ב-4 במרץ 2014, שפיצר, שהתמודד בבחירות המקדימות במפלגה הרפובליקנית, גבר על גודן ונבחר למועמד המפלגה.
ב-2016 זכה גודן בפעם השלישית במועמדות מפלגתו ושב לכהן בבית הנבחרים מ-2017 עד שנשבע אמונים לתפקידו בקונגרס של ארצות הברית.
בבחירות 2018 בארצות הברית נבחר לייצג את מחוז הקונגרס החמישי של טקסס בבית הנבחרים של ארצות הברית, לאחר שקיבל 62.7 אחוז מקולות הבוחרים.
בקונגרס ה-116 מכהן גודן כחבר הוועדה לשירותים פיננסיים, שם משמש כסגן החבר הבכיר בוועדת המשנה של הוועדה לענייני שיכון, פיתוח קהילתי וביטוח.
ב-1 באוקטובר 2016 נישא גודן לאלכסה קאליגס, בת למשפחה בשריבפורט שבלואיזיאנה.
ב-1 בפברואר 2018 חבקו את בנם הראשון.
לאנקן (בהולנדית: Lanaken) היא רשות מקומית במחוז לימבורג, באזור פלנדריה שבבלגיה.
לאנקן ממוקמת על גבול הולנד ובלגיה, וגובלת במאסטריכט, בירת מחוז לימבורג ההולנדי.
היא מורכבת מהעיירות רקם, נירהארן, חליק, ולדווזלט, סמירמס וקסלט.
לאנסט או לנצט הוא כתב עת רפואי, מהידועים והוותיקים בעולם.
כתב העת נוסד בשנת 1823 על ידי תומאס ואקלי שהיה מנתח אנגלי.
כתב העת נקרא על שם אזמל הניתוחים.
מאז 1991 נמצא כתב העת בבעלות חברת ההוצאה לאור אלסוויר, והעורך הראשי שלו מאז 1995 הוא ריצ'רד הורטון.
מערכת כתב העת נמצאת בלונדון, בניו יורק ובבייג'ינג.
לאנסט מפרסם מחקרים מקוריים, מאמרי ביקורת, מאמרי מערכת, ביקורות ספרים, התכתבויות כמו כן עורך כתב העת ימי עיון.
בכתב העת כמו כתבי עת מדעיים אחרים, המאמרים המפורסמים בלאנסט עוברים תהליך של ביקורת עמיתים לפני הפרסום.
ללאנסט גם כתבי עת ייעודיים לנושאים מיוחדים ובהם נוירולוגיה, אונקולוגיה, דרכי הנשימה, מחלות זיהומיות, המטולוגיה.
לכתב העת מיוחס אימפקט פקטור של 59.102 והוא נחשב כמדורג שני לפי ה-Journal Citation Reports מקרב כתבי העת הרפואיים אחרי ה-New England Journal of Medicine.
לטענת ג'רלד שטיינברג, נשיא העמותה מכון לחקר ארגונים לא-ממשלתיים, הלאנסט נוקט בקו מערכתי אנטי-ישראלי.
ב-1998 התפרסם בכתב העת, מאמר של אנדרו וייקפילד על קשר אפשרי בין החיסון נגד אדמת, חצבת, חזרת (MMR) לבין אוטיזם.
הפרסום גרם לחרדה ציבורית גדולה וירידה משמעותית באחוזי המתחסנים.
בהמשך התגלה כי המחקר נוהל בצורה כושלת, התוצאות זויפו והחוקרים קיבלו שוחד.
כתב העת משך את הפרסום.
לאנס תומאס הוא כדורסלן אמריקאי, המשחק בעמדת הפאוור פורוורד.
תומאס נולד ברובע ברוקלין שבניו יורק, ובנערותו למד ב"תיכון סנט בנדיקט" אשר בניוארק, ניו ג'רזי.
בסיום עונתו האחרונה בליגת התיכונים השתתף במשחק מקדונלד'ס אול-אמריקן, המציג את שחקני התיכונים המצטיינים בארצות הברית.
בין השנים 2006–2010 למד באוניברסיטת דיוק, ושיחק בקבוצת הכדורסל שלה ("דיוק בלו דבילס") תחת המאמן מייק ששבסקי.
לאחר שלא נבחר על ידי אף קבוצה בדראפט ה-NBA 2010, חתם תומאס על חוזה בקבוצת אוסטין טורוס מליגת הפיתוח של ה-NBA.
ב-46 משחקיו בקבוצה קלע 12.6 נקודות ואסף 5.5 ריבאונדים בממוצע למשחק.
במהלך עונת שיחק לסירוגין עבור אוסטין טורוס וניו אורלינס הורנטס, אשר החתימה ושחררה אותו מספר פעמים.
ב-3 עונותיו בניו אורלינס שותף ב-106 משחקים בסך הכול, ותרם 3.0 נקודות בממוצע למשחק.
בדצמבר 2013 הצטרף לקבוצת פושאן דראליונס מליגת העל הסינית.
לאורך עונתו היחידה בקבוצה רשם ממוצעים של 26.1 נקודות ו-10.8 ריבאונדים למשחק, בעוד הדראליונס סיימו במקום ה-15 בליגה.
לקראת עונת חזר לשחק ב-NBA, במדי אוקלהומה סיטי ת'אנדר.
לאחר 22 משחקים עם הת'אנדר הועבר לניו יורק ניקס במסגרת טרייד משולש, בו השתתפה גם קליבלנד קאבלירס.
ב-22 במרץ 2015 קלע תומאס שיא קריירה של 24 נקודות, בהפסד קבוצתו מול טורונטו ראפטורס, ובדצמבר 2015 השווה שיא זה בהפסד הניקס מול אורלנדו מג'יק.
לאורך אותה עונה, , שימש כאחד משחקני הספסל הבולטים של הניקס, וקלע 8.2 נקודות בממוצע למשחק.
ביולי 2020, לאחר כ-4 עונות וחצי עם הניקס, חתם על חוזה בברוקלין נטס עד לסיום עונת .
לאס מדולס (בספרדית: Las Médulas) הוא אזור נופי שנוצר כתוצאה מפעילויות כריית זהב קדומות של הרומאים.
האזור שוכן סמוך לכפריר באותו שם במחוז לאון בקהילה האוטונומית קסטיליה ולאון בספרד.
האתר נחשב כמכרה הזהב הגדול ביותר בכל האימפריה הרומית בשיטת הכרייה בשטח פתוח.
עבודות ההנדסה שבוצעו לצורך מיצוי המינרל אמורות היו לשנות את הסביבה הטבעית, אך הביאו לנוף של חולות אדמדמים, שכיום מכוסים בחלקם בצמחייה של ערמונים ואלונים.
לכן הוא נחשב ל"נוף תרבותי" (Cultural Landscape), והוא מכונה "פארק תרבותי" (Cultural Park).
בשל החשיבות הארכאולוגית של סביבה זו היא הוכרזה "אתר בעל עניין תרבותי של ספרד" (Bien de Interés Cultural) בשנת 1996, אתר מורשת עולמית של אונסק"ו בשנת 1997 ו"מונומנט טבעי של ספרד" (Monumento natural) בשנת 2002.
לאס מדולס היה במקור מכרה זהב רומאי פתוח, אם כי עמים ילידים טרום-רומאיים כבר ניצלו את האתר.
אין ספק שהרומאים החלו להפעיל את המכרה בתקופת הקיסר אוגוסטוס, שניהל באופן אישי את מרבית מסעי המלחמה שבין השנים 26 ל-19 לפנה"ס.
וכבש באופן סופי את העיירות בצפון חצי האי האיברי.
אין קשר בין שם המקום להר מדוליו (Monte Medulio), האתר שבו ביצעו הלוחמים בני שבט הקנטבריאנים התאבדות המונית על מנת שלא ליפול בשבי בשלהי המלחמות הקנטבריות עם האימפריה הרומית.
מיקומו של הר זה אינו ידוע.
פליניוס הזקן, שבצעירותו היה מנהל המכרות, מספר כי בכל שנה הופקו 20,000 ליברות של זהב.
אם לוקחים בחשבון את 250 שנות הניצול האתר מגיעים להערכה של 5,000,000 ליברות זהב.
על פי נתוני הפרופסור והארכאולוג אנטוניו גרסיה ביידו (Antonio García Bellido), כמות האדמה שפונתה מהאתר מגיעה ל-500 מיליון מטרים מעוקבים, אשר בחישוב תשואה ממוצעת של 3 גרם זהב לטונה של אדמה מביאה לכמות של 1,635,000 קילוגרם.
עם זאת, מחקרים אחרים מצמצמים משמעותית את הנתונים הללו, בהתחשב בכך שבמשך 200 השנים בהן פעלו המכרות, הושג ייצור שנתי ממוצע של פחות מ-25 קילוגרם, ולכן הנתון הסופי היה פחות מ-5,000 קילוגרם.
באשר למספר העובדים באתר, פליניוס כותב על 60,000 עבדים משוחררים.
מחקרים מודרניים, המבוססים על כמות האדמה שפונתה, מדברים על 10,000 או 20,000 איש, כשהם סופרים גם ספקים, שומרים וכו'.
פליניוס מעיר בכתביו על העבודה הקשה: "זה פחות פזיז לחפש פנינים וארגמן בתחתית ים מאשר להוציא זהב מאדמות אלה".
בין המומחים קיימת התיאוריה שלפיה מקור השם מהשם המסורתי שניתן לערימה של קש, הנפוצה מאוד באזור.
בדיאלקט המסורתי של אזור , שבו נמצא לאס מדולס, שעדיין נמצא בשימוש, יש מילים כמו מדה (meda), ערימה חרוטית, ומדאר (medar), ערימת הדשא, כמו גם מדיירו (medeiro), שלדברי פרופסור חסוס גרסיה אי גרסיה הם "קרובי משפחה" של המילה מדאנו (Medano), בספרדית קסטילית (דיונה), המגיעים, לדבריו, מהמילה הלטינית "מטה" (meta).
מחברים אחרים מייחסים את השם למילה אחרת בלטינית (מטלה, metalla).
אף על פי כן, לדעה כי השם בא מהר מדוליו (Mons Medulius) יש תומכים רבים בקרב המומחים.
באזור המוכר כיום כלאס מדולס היו כמה גורמים שסייעו להפקת זהב: אלה היו אדמות סחף עם אבק זהב; היו הרבה מים ומספיק שיפוע כדי להשתמש בהם ככוח הידראולי; והיו מדרונות מתונים לעבר הנהר סיל ששימש כתעלת ניקוז.
שיטת ההפקה הייתה מכונה בלטינית "Ruina montium" (הריסת ההר).
המים מנחלי ההרים היו מנותבים ומוטים אל פסגת ההר בו חופרים.
ההר היה מחורר ברשת מתוכננת של מנהרות, והמים היו משוחררים דרכם.
כוח המים הרס את ההר וגרר את אדמות הזהב לאגני השקעה.
המערכת ההידראולית של לאס מדולס היא המרהיבה ביותר מבין הידועות, בגלל כמות המים ששימשה למטרה והאורך והמספר הגדול של תעלותיה.
המסלול כולו הזה ידוע, וניתן לבקר בחלקו בלוויית מדריך.
אחת ממערכות המים התבססה על האזור מצפון-מזרח להר טלנו (Teleno, 2,188 מטרים).
מגובה 2,000 מטרים מצטבר שלג שלאחר שהוא נמס זורם לנחל קאבו (Río Cabo), יובל של הנהר קבררה (Río Cabrera), אשר בתורו הזין את שבע התעלות, הגובלות בהר, שהגיעו לבריכות ההפקה.
לערוצים אלה, שאורכם הכולל מוערך בכ-300 קילומטרים, יש שיפוע של בין 0.6 ל-1%.
הרוחב הוא 1.28 מטר, למעט בעקומות, 1.60 מטרים, ועומקם הוא 90 סנטימטרים.
בניית תעלות אלה, שבחלקים מסוימים עוברות מתחת לסלע בצורת מנהרה, הייתה, ללא ספק, העבודה הקשה והיקרה ביותר של המבצע.
לאחר מכן, המים מהתעלות הגיעו לכמה בריכות שנבנו על ידי פילוס וחפירת השטח.
האדמה שנחפרה נערמה סביב ויצרה מדרונות.
לבריכות אלה היו שערים להפצת המים.
הכרייה פסקה במאה השלישית, הצמחייה המקומית השתלטה על המקום שוב: אלונים, קיטיסוס רתמי (Cytisus scoparius), Genista tridentata, אלון הגלעין (Quercus ilex) וצינית אירופית (Ilex aquifolium).
במקביל התרחב גידול עץ הערמון, מתוכו ניתן לראות כיום פרטים רבים בפארק, חלקם בני למעלה ממאה שנים.
כל זה הביא להופעתה של סביבה מרהיבה המאופיינת בתצורות הקרקע יוצאות הדופן, שנוצרו על ידי חולות אדמדמים המשולבים בצורה מושלמת עם הצמחייה.
עולם החי של האזור בימינו כולל חזיר בר, אייל הכרמל, חתול בר וכו'.
באשר לעופות, ישנם יותר ממאה מינים, השוכנים בעיקר במדרון נהר הקבררה.
בסביבת אגם קרוסדו (Lago de Carucedo), שעל פי המסורת נוצר על ידי מים עומדים ששימשו להפקת הזהב, צומחים מגוון סחלבים שפרחיהם מדמים דבורים כדי למשוך חרקים בדרך זו ולהקל על ההאבקה.
ציפורים אוכלי חרקים בולטים ביערות לגדות הנהר.
בשנת 1997 הכריז אונסק"ו על אתר המורשת העולמית לאס מדולס, כולל האזור העיקרי של מכרה הזהב והסייגים מסביבות היישובים בלואוטה (Balouta), ואלדבריה (Valdebría) וירס (Yeres).
משלחת תאילנד התנגדה להחלטה, בהתחשב בכך שהאתר הוא תוצאה של הפעילות ההרסנית של האדם וכי ההחלטה פוגעת בעקרון של הגנת הסביבה.
גרמניה ופינלנד הסכימו עם עמדה זו.
שביל ואליניאס (Senda de las Valiñas, 4 קילומטרים):
שביל רייריגו (Senda Reirigo, 5.5 קילומטרים)
שביל ההיקף (Senda perimetral, 5.7 קילומטרים)
שביל המנזרים (Senda de los conventos, 4.5 קילומטרים)
נקודת התצפית אוריאן (Mirador de Orellán).
אל נקודת התצפית אפשר להגיע משביל ואליניאס או משביל ההיקף.
מנהרה שדרכה הזרימו מים, באורך של כ-100 מטרים שנחפרה בלאס מדולס.
הגישה אליה מנקודת התצפית אוריאן.
נתיב המדולייאנס (Ruta de las Medulillas) מתחיל בכפריר אוריאן (Orellán), שבו יש מצודה רומאית, וממנו מוביל שביל אל נקודת התצפית אוריאן, שאליה אפשר להגיע ברכב.
המשך הנתיב מתבצע ברגל בשביל הגובל בהר פלאסיאס (monte Placias, 1025 מעל גובה פני הים) לקמפו דה לה ברניה (Campo de la Braña), משם יורד השביל לחפירות מדולייאס במערות רייריגו (Cuevas de Reirigo) או למערת צ'אירה (Cueva de la Chaira) שאורכה יותר מ-250 מטרים.
השביל מוביל למזלג לאס פדריסס (Las Pedrices, "המדרגות"), משם חוזרים לכפריר לאס מדולס.
בנוסף, לצד אותה נקודת תצפית יש כמה מנהרות שניתן לבקר בהן.
בקרבת מקום נמצאת מחצבה, שאף שהוכרזה כבלתי חוקית בשנת 2008, המשיכה לפעול, נכון לשנת 2014.
לאנסאייר 360 הוא מטוס לבנייה עצמית של חברת לאנסאייר.
המטוס נועד להגיע לביצועים גבוהים וכוח ג'י גבוה מאוד.
לאנס ברבר הוא שחקן אמריקאי.
הוא ידוע בעיקר בזכות תפקידו כג'ורג' קופר האב בסדרה הקומית של נטפליקס "שלדון הצעיר", ספין אוף לסדרה "המפץ הגדול".
ברבר נולד וגדל בבאטל קריק שבמישיגן.
הוא החל לגלות עניין במשחק מגיל 7, אחרי שצפה במחזמר גריז.
לאנס ברבר החל במשחק פעיל בתיכון, והמשיך להשתתף בהפקות בקולג' קלוג בו למד.
אחרי שנה ב-Barn Theatre, עבר ברבר לשיקגו ועבד בחמש השנים הבאות בלהקת הקומדיה האלתורית של העיר השנייה.
לאחר מכן עבר ללוס אנג'לס, שם קיבל את התפקיד הראשון בטלוויזיה בתוכנית On the Spot, תוכנית מערכונים מאולתרים ששודרה במשך חמישה פרקים בלבד ב-The WB.
ברבר מייחס את פריצת הדרך שלו לסדרה של HBO, הקאמבק של ליסה קודרו בה גילם את פאולי ג'י, כותב בטלוויזיה.
ברבר גילם את ג'ימי ספקרמן, בריון שהציק ללנרד הופסטטר בתיכון בפרק אחד של המפץ הגדול.
בספין אוף של הסדרה, שלדון הצעיר, נבחר ברבר לשחק את ג'ורג' קופר אביו של שלדון.
ברבר שיחק את ג'ורג' קופר גם בפרק "The VCR Illumination" של המפץ הגדול, בו גילם את אביו של שלדון שאף שמת זמן רב לפני תחילת שידור הסדרה, נמצאה קלטת ישנה שלו.
ברבר מתגורר בלוס אנג'לס עם אשתו אלייזה שעובדת כשפית, והם מגדלים את שני ילדיהם.
+שנהסרטתפקידהערות2002Tenfoldדאנקן בויLike Mikeבמאי בפרסומתללא קרדיט2004Bad Meatבאדי2005The Godfather of Green Bayקני קארוסו2006The Lather Effectפול הלינגוהזוכה הוא...דינקי2008משחק מלוכלךטולדו רפריShades of Rayזמר קריוקי2013יחידת גנגסטריםקומאנצ'י2019Raunch and Rollקראש2023גן עדן של טעויותסייד-קיק
לאנס די לים הוא שחקן קולנוע וטלוויזיה אמריקאי הידוע בתפקידיו בתור זאק קוואן בסדרת הטלוויזיה של ניקלודיאון, "רוק בבית הספר" ובסדרת הטלוויזיה "לגדול כפישר".
לים נולד וגדל בלוס אנג'לס, קליפורניה.
לפני תפקיד הפריצה שלו בסדרת הטלוויזיה "לגדול כפישר", הוא השתתף באודישן הכוכבים של דרום קוריאה MBC.
לים גילם תפקידים חוזרים בסדרות טלוויזיה שונות כמו "חמוץ מתוק", "ללא מילים" ו"ביחד ולחוד".
בשנת 2018, נטפליקס הוציאה את הפיצ'ר המצויר המקורי שלהם "אבא אווזה", שבו לים דיבב את צ'או.
בשנת 2019, הוא לוהק לפיילוט הסדרה "The Edge of Seventeen" ולתפקיד בסרט "יובי יציל את האלווין" של נטפליקס.
החל מ-2021 משחק בתפקיד דניס קצומוטו, בנו של הבלש גורדון קצומוטו (טים קנג) בסדרה מגנום, בלש פרטי.
+קולנועשנה כותרתתפקיד הערות 2011 ג'ין פול סרט קצר 2012 מנדווילה בן סרט קצר 2013 Innocent Blood קודי 2014 הדקה הראשונה הריסון סרט קצר 2016 היום השלישי: התחדשות קווין 2018 אבא אווזה צ'או קול 2020 יובי יציל את האלווין קייל
לאנס ג'יימס הנריקסן הוא שחקן אמריקאי אשר נודע במיוחד בזכות הדמויות שגילם לאורך השנים בסרטי מדע בדיוני, סרטי פעולה וסרטי אימה שונים, כמו דמות האנדרואיד בישופ בזיכיון סרטי "הנוסע השמיני", ודמותו של סמל המשטרה האל ווקוביץ' בסרט "שליחות קטלנית".
הנריקסן נולד במנהטן שבניו יורק.
אביו היה מלח ומתאגרף נורווגי שבילה את רוב חייו בים, בעוד שאמו עבדה לאורך השנים בעבודות שונות כולל מדריכת ריקוד, מלצרית ודוגמנית.
הוריו התגרשו כאשר הוא היה בן שנתיים, ואמו התקשתה לגדל אותו ואת אחיו, ובשל כך הוא גדל בחלק מילדותו גם בבית ילדים.
הנריקסן הפסיק ללמוד בבית הספר בכיתה א', והיה אנאלפבית עד גיל 30. בשנים 1955–1958 שירת בצי האמריקני והוא סיים את הקריירה הצבאית כאשר היה בדרגת "Petty officer third class".
לאחר הקריירה הצבאית הנריקסן הצליח למצוא עבודה כצייר של ציורי קיר וכפועל בספינות.
בתקופה מסוימת אף עבד באירופה.
את העבודה הראשונה שלו בענף התיאטרון כמעצב תפאורה קיבל כאשר היה בן 30, והוא קיבל את תפקיד המשחק הראשון שלו בין היתר משום שהוא לקח חלק בבניית התפאורה להצגה.
עד לאותו המועד הנריקסן לא ידע קרוא וכתוב, ובאותה התקופה הוא החל ללמד את עצמו לקרוא.
עבור התפקיד הראשון שהוא שיחק הוא הקליט על קלטת אודיו את כל השורות שהוא היה צריך לשנן והצליח לעשות זאת בעזרתו של חבר.
באותה התקופה הוא סיים גם את לימודיו באולפן השחקנים ובעקבות כך החל לשחק בעיר ניו יורק.
ההופעה הקולנועית הראשונה של הנריקסן הייתה בסרט משנת 1972 "It Ain't Easy".
בהמשך גילם תפקידי משנה במגוון סרטים, כולל "אחר צהריים של פורענות" בשנת 1975, ו"מפגשים מהסוג השלישי" בשנת 1977. בשנת 1982 הוא גילם גם את מפקד המשטרה סטיב קימברו בסרט "", ובשנת 1983 גילם את האסטרונאוט וולטר שירה בסרט "הצוות המובחר".
כאשר כתב ג'יימס קמרון את התסריט לסרט "שליחות קטלנית" הוא רצה בתחילה שהנריקסן, אשר עימו הוא עבד בסרט "פיראנה 2", יגלם את תפקיד המחסל, אך לבסוף בחר לתת את התפקיד לארנולד שוורצנגר.
אף על פי כן קמרון בחר לשלב את הנריקסן בסרט בתפקיד משנה כסמל המשטרה האל ווקוביץ'.
הנריקסן גילם את האנדרואיד בישופ בסרטו של קמרון משנת 1986 "שובו של הנוסע השמיני", וכמעצב של בישופ בסרט "הנוסע השמיני 3" משנת 1992. בסרט "הנוסע השמיני נגד הטורף" משנת 2004 גילם הנריקסן גם את צ'ארלס בישופ ווילנד, האיש שעליו התבססו כאשר יצרו את האנדרואיד בישופ.
בשנים 1996–1999 שיחק בתפקיד ראשי בסדרת הטלוויזיה "" בה הוא גילם את דמותו של פרנק בלאק, סוכן FBI לשעבר אשר מסוגל לראות לתוך מוחם של רוצחים.
ב-2011 פרסם את ספרו האוטוביוגרפי "Not Bad for a Human".
בשנת 2012 קיבל הנריקסן כוכב בשדרת הכוכבים של הוליווד.
בשנת 2020 כיכב בסרט הדרמה של ויגו מורטנסן "נפילה" בתור וויליס פיטרסון, המגלה סימני דמנציה ועובר להתגורר עם בנו ההומוסקסואל (מורטנסן).
הנריקסן היה נשוי שלוש פעמים.
אשתו הנוכחית היא לואיז לונדה.
להנריקסן ארבעה ילדים ושני נכדים.
הסרט עצמו צולם בשנת 2010
שנה שם התוכנית תפקיד הערות 1980 B.A.D.
לאני (שם מדעי: Iani) הוא סוג של דינוזאור בעלי אגן דמוי עוף מקבוצת האורניתופודים שהיה קרוב רחוק של הרבדודוניים.
דינוזאור זה תואר בשנת 2024 והוא קרוי על שם האל של המיתולוגיה הרומית יאנוס.
בסוג נכלל מין בודד: Iani smithi, הקרוי להוקרת החוקר יהושע אהרון סמית' ותרומותיו לפליאונטולוגיה.
הדינוזאור התקיים באמריקה הצפונית במשך הקרטיקון העליון שלפני 99.5 מיליון שנה מזמננו.
הלאני היה דינוזאור קטן יחסית, באורך של 3 מטרים בקירוב ומשקל של 400 ק"ג בקירוב, מה שהופך אותו לקטן מעט לקרוביו כמו ההיפודראקו (Hippodraco).
ממצאי המאובנים של דינוזאור זה התגלו במשקעי תצורת הר הארז ביוטה ואלה כללו שלד חלקי עם גולגולת חצי שלמה, חוליות צוואר, חוליות גב וזנב חלקי כמו גם עצמות צלעות וקשתות חזה וכן חלקי אגן וגפיים ימניות.
המאפיינים של השלד הכילו ממצאים הדומים מעט לאיגואנודונטיים וקרובים לאלה של הרבדודוניים כמו הזלמוקסס והרבדודון, אם כי הוא היה בסיסי יותר ודמה יותר לטנונטוזאורוס או למוטבורזאורוס והוא נחשב למאובן מעבר ביניהם.
לאנס קרטיס מקנוט היה מתאבק אמריקאי.
הוא היה מוכר בעיקר בשל תקופתו בארגון ההיאבקות World Wrestling Entertainment, שבו הופיע תחת שמות הבמה, גאריסון קייד ולאנס קייד.
לעומת זאת, שנה לאחר מכן, הצמד התפרק וקייד נעדר עקב פציעה בברך; הוא שב ל-Raw, כשחבר לשורות המתאבק טרבור מרדוק.
השניים התאבקו יחד במשך כמעט שלוש שנים, עד שנפרדו במאי 2008. בהמשך, קייד היה מעורב בעלילה עם כריס ג'ריקו ושון מייקלס, אך שוחרר מה-WWE באוקטובר.
קייד היה שלוש פעמים אלוף הזוגות העולמי של ה-WWE ביחד עם מרדוק, כשבנוסף היה פעמיים אלוף במשקל כבד של HWA ושלוש פעמים אלוף הזוגות של HWA עם שני שותפים שונים (סטיב בראדלי ומייק סנדרס).
בנוסף לכך, הוא כיהן פעם אחת כאלוף הטלוויזיה של ארגון ההיאבקות TWA.
קייד החל את הקריירה שלו בענף ההיאבקות המקצועית בשנת 1999, כשהתאמן תחת הדרכתו של שון מייקלס באקדמיית ההיאבקות שלו שבסן אנטוניו, טקסס.
ב-1 בדצמבר 1999, קייד ובריאן דניאלסון עברו ליפן, שם הופיעו בארגון ההיאבקות היפני Frontier Martial-Arts Wrestling (FMW).
השניים התאבקו כצצמד במשך תקופה מסוימת, לפני שכל אחד מהם פנה לדרכו; קייד נשאר בארגון זה והתמודד מול מתאבק Extreme Championship Wrestling באלס מהוני, במסגרת קרבות זוגות ובקרב משולש מול קרייזי בוי מ-FMW.
לאחר שקייד חתם עם ארגון ההיאבקות World Wrestling Federation (ה-WWF דאז, כיום ה-WWE), הוא נשלח לארגון הפיתוח Memphis Championship Wrestling בשנת 2001. בקיץ של אותה השנה, הוא הועבר לארגון פיתוח אחר בשם Heartland Wrestling Association (HWA).
קייד חבר למתאבק מייק סנדרס, לשעבר מ-WCW.
השיא שלהם כצמד הגיע ב-13 בפברואר 2002, כאשר הם זכו באליפות הזוגות של HWA לאחר שגברו על ואל וינס וסטיב בראדלי.
עם זאת, באותו היום ממש שיתוף הפעולה ביניהם הסתיים והם לא הוכרו יותר כאלופי זוגות.
שבוע לאחר מכן, קייד ניצח את סנדרס בקרב יחידים עם התניית קרב שלפיה המנצח יבחר את שותפו החדש אשר יכהן איתו כאלוף זוגות; קייד בחר בסטיב בראדלי.
עם זאת, לקייד ובראדלי היו קשיים מול מתאבקי ה-WWF כאשר הם הפסידו את האליפות כעבור עשרים ימים ב-12 במרץ 2002 ליו מורוס ורייבן.
למרות זאת, שלושה ימים לאחר מכן, קייד ובראדלי הצליחו לזכות שוב באליפות הזוגות.
השניים הפסידו את התואר ב-10 באפריל.
בחודש שבא לאחר מכן, קייד ובראדלי ניסו לזכות באליפות מחדש, ואף ניצחו בקרב הטוענים לכתר, אך לא הצליחו להשיב אליהם את התואר.
ב-19 במאי 2002, קייד ניצח את ג'וני דה בול וזכה באליפות במשקל הכבד של HWA.
הוא הגן על התואר במשך חודשיים עד שג'וני דה בול זכה בחזרה בחגורת האליפות ב-20 ביולי.
עם זאת, באותו הלילה התקיים קרב חוזר בין השניים ובו קייד ניצח והפך לאלוף במשקל כבד בפעם השנייה בקריירה.
תקופת הכהונה השנייה שלו הייתה למשך יום אחד בלבד, כשהפסיד את התואר לקודי הוק.
במהלך קיץ 2002, ארגון ההיאבקות HWA חדל מלשמש כארגון פיתוח של ה-WWF, שעתה נודע בשם World Wrestling Entertainment (WWE).
קייד הועבר לארגון היאבקות פיתוח מרכזי חדש של ה-WWE בשם Ohio Valley Wrestling (OVW).
קייד המשיך לחפש שותף זוגות חדש עד שמצא את רנה דופרי.
השניים הצטרפו לקבוצת Bolin Services של קני בולין.
בטורניר אליפות הזוגות של OVW, שהתקיים בחודשי פברואר ומרץ 2003, קייד ודופרי ניצחו את מאט מורגן ו-BJ פיין, אך הפסידו בגמר.
הם קיבלו הזדמנות נוספת לזכות באליפות זו באירוע Spring Break Out, שנערך ב-11 באפריל, אך הפעם הם הפסידו ל-APA (בראדשו ורון סימונס), שכיהנו באותה התקופה כאלופי הזוגות.
בהמשך, מארק ג'ינדרק הצטרף לקבוצת Bolin Services.
דופרי קודם לרוסטר הראשי של ה-WWE מספר שבועות לאחר הקרב על אליפות הזוגות, בעוד שקייד המשיך לשתף פעולה עם ג'ינדרק.
ביוני 2003, קייד קודם אף הוא, למותג Raw תחת שם הבמה גאריסון קייד.
ב-1 ביוני, קייד ערך את הופעת הבכורה שלו בפרק של התוכנית Sunday Night Heat, בקרב נגד לאנס סטורם, אותו הפסיד כתוצאה מהכנעה.
שבוע לאחר מכן במסגרת פרק של התוכנית Raw, קייד התמודד מול סטורם בקרב חוזר; במהלך הקרב, סטון קולד סטיב אוסטין יצא לזירה והפריע תוך צעקות "משעמם" כלפי הקרב, קריאות שהובילו להסחת דעתו של סטורם, דבר שאיפשר קייד להפתיע את סטורם ולנצח אותו.
זמן קצר לאחר מכן, קייד הפך פעם נוספת למתאבק זוגות והשניים החלו להתחרות על אליפות הזוגות העולמית של ה-WWE.
באותה התקופה, האלופים היו השותף לשעבר של קייד, רנה דופרי ושותפו החדש, סילבן גרנייה, ביחד הם נודעו בשם La Résistance (שפירושה: "ההתנגדות").
במהלך החודשים הבאים, קייד וג'ינדרק התאבקו מול צמדים מובילים בארגון כולל הדאדלי בויז וקבוצת אבולוציה.
השניים נעזרו בקרבות שלהם במתאבק מייבן, כשהם נודעו יותר בשיטות הרמאות שלהם מאשר מיכולותיהם בזירה.
צעד זה עשה להם שירות, כשהם השתתפו בקרב זוגות מרובה משתתפים בארמגדון על אליפות הזוגות העולמית.
במסגרת קרב זה שנערך ב-14 בדצמבר, הם הספיקו להדיח שני צמדים, עד שהודחו על ידי הדאדלי בויז.
במרץ 2004, הם גברו על ההוריקן ורוזי, ניצחון שהקנה להם קרב על אליפות הזוגות העולמית באירוע רסלמניה 20. באירוע זה, שנערך ב-14 במרץ, קייד וג'ינדרק השתתפו בקרב זוגות מרובע על האליפות, מול האלופים, בוקר טי ורוב ואן דאם, La Résistance (רנה דופרי ורוב קונווי) והדאדלי בויז.
קייד וג'ינדרק לא הצליחו לזכות בתואר, לאחר שוואן דאם הצמיד לניצחון את רוב קונווי.
לאחר שג'ינדרק הועבר למותג סמאקדאון, קייד שיתף פעולה לזמן קצר עם ג'ונתן קואצ'מן, כשקייד עזר לו לנצח את טאג'ירי באירוע באקלאש.
בהמשך, קייד וקואצ'מן התמודדו מול ריינו וטאג'ירי באירוע נקמה, לעומת זאת, הם נחלו הפסד ולאחר מכן קייד הוסר מן המרקע לאחר שספג פציעה ביולי 2004. בתקופת זמן זו, קייד חזר לארגון הפיתוח OVW בשנת 2005, כשהוא השתמש בשם הבמה, לאנס קייד במטרה להתכונן לחזרה מחודשת לרוסטר הראשי.
קייד חבר לשורות המתאבקים, מאט מורגן ולונג'נס, כשהם פתחו יריבות מול האלוף במשקל כבד של OVW באותה תקופה, אלייז'ה בורק.
בפברואר 2005, קייד התמודד מול בורק בקרב "פרס של 5,000 דולר", שבו הפסיד.
לאחר שנעדר למשך מספר שבועות, עד שחזר ב-3 ביוני באירוע OVW Summer Sizzler Series, בו הפסיד למתאבק אל סנואו.
מאוחר יותר באותו ערב, קייד התערב בקרב על האליפות במשקל כבד של OVW במשקל כבד ברנט אולברייט לאלייז'ה בורק, כשתקף את האלוף במשקל כבד, אולברייט.
בעקבות מעשה זה, נקבע קרב ללא פסילות שבו המפסיד חייב להיכנע בין קייד לאולברייט ב-17 ביוני; בקרב ביניהם, קייד היה בצד המפסיד.
ב-22 באוגוסט 2005, שודר קטע וידאו בפרק של התוכנית Raw אשר הציג את חזרתו הקרובה של לאנס קייד, הפעם עם שותף חדש, טרבור מרדוק.
בקטע זה, השניים הוצגו בדמות הרד נק, כאשר קייד גילם קאובוי שאוהב לדבר, ואילו מרדוק תואר כנהג משאית עצבני מדרום ארצות הברית.
קייד ומרדוק רשמו את הבכורה שלהם כצמד בזירה ב-5 בספטמבר בפרק של התוכנית Raw, במסגרת ניצחון על אלופי הזוגות העולמיים, ההוריקן ורוזי בקרב שאינו היה על חגורות האליפות.
ניצחון זה העניק להם קרב עתידי על התואר באירוע בלתי נסלח.
באירוע זה, שנערך ב-18 בספטמבר, השניים ניצחו וכתוצאה מכך זכו באליפות הזוגות העולמית.
הם הגנו על חגורות האליפות מספר פעמים עד שהפסידו אותן לביג שואו וקיין ב-1 בנובמבר במסגרת האירוע טאבו טיוזדיי.
לאחר שהפסידו גם בקרב החוזר שלהם מול שואו וקיין ב-7 בנובמבר, הם היו לרוב בצד המפסיד במסגרת קרבות זוגות חד צדדיים.
ב-28 בנובמבר, דווח שהשותפות בין קייד למרדוק הגיעה לסיומה.
שבוע לאחר מכן, קייד הציג דמות חדשה של ג'נטלמן דרומי, כשהוא לבש מכנסי טייטס וז'קט בעת כניסתו לזירה.
קייד הופיע לרוב בפרקי התוכנית Heat עד שניתנה לו הזדמנות להשתתף בקרב הרויאל ראמבל המסורתי של שנת 2006, כאשר התחרה מול רוב קונווי, גרגורי הלמס וביג שואו בקרב באטל רויאל, שבו שואו ניצח וכתוצאה מכך העפיל לקרב הרויאל ראמבל.
לבסוף, קייד ומרדוק התאחדו מחדש, כאשר הם סייעו לכריס מאסטרס וקרליטו לתקוף את קיין.
ב-14 באפריל בפרק של התוכנית Heat, מרדוק עזר לקייד לנצח את גולדאסט.
קייד הציג שינוי קל של שיער רטוב וטייטס קצרים בעיצוב הדומה לזה שלבש בתקופתו הקודמת כשותף של מרדוק.
בפרק של התוכנית Heat ב-19 במאי, קייד ומרדוק ניצחו את צ'ארלי האס וויסרה.
השניים נקלעו לפיוד קצר עם D-Generation X (טריפל H ושון מייקלס).
הפיוד ביניהם התחיל לאחר שקייד ומרדוק ארבו ל-DX, לפני הקרב של טריפל H עם וינס מקמהן ב-11 בספטמבר בפרק של התוכנית Raw.
הצמדים המשיכו להיאבק ביניהם עד שקייד ומרדוק הפסידו ל-DX בקרב רחוב ב-9 באוקטובר.
לאחר שהופיעו בעיקר בתוכנית Heat, קייד ומרדוק פתחו בפיוד בחודש באפריל מול אלופי הזוגות העולמיים, ההארדיז (ג'ף הארדי ומאט הארדי), שהוביל לקרב על חגורות האליפות באירוע באקלאש, בו ההארדיז ניצחו.
במסגרת העלילה, קייד ומרדוק החלו לרכוש כבוד להארדיז ולשבח את כישרונם.
בהמשך, ההארדיז יצרו ברית עם השניים.
למרות הברית, נערך קרב חוזר ביניהם באירוע יום הדין, בו ההארדיז הגנו בהצלחה שוב על התואר.
ב-4 ביוני בפרק של התוכנית Raw, קייד ומרדוק קיבלו הזדמנות נוספת על האליפות, כשהפעם הצליחו לנצח ולזכות באליפות הזוגות העולמית בפעם השנייה בקריירה שלהם; בזמן שקייד הצמיד את ג'ף הארדי, רגלו של האחרון הייתה על החבל, אך מרדוק דחף אותה.
לאחר הקרב, כשמאט הארדי התווכח עם קייד ומרדוק, השניים תקפו את ההארדיז עם חגורות האליפות, ובכך חזרו לגלם את הדמויות הרעות של מחלקת הזוגות.
באירוע נקמה: לילה של אלופים, קייד ומרדוק ניצחו את ההארדיז בקרב החוזר וכתוצאה מכך הגנו בהצלחה על חגורות האליפות.
עם זאת, ב-5 בספטמבר, קייד ומרדוק הפסידו את חגורות האליפות לפול לונדון ובריאן קנדריק באירוע שאינו שודר לטלוויזיה במהלך סיבוב הופעות בדרום אפריקה.
קייד ומרדוק הצליחו לזכות בפעם השלישית בתואר זה במסגרת אותו סיבוב הופעות.
לאחר 93 ימים, כהונתם השלישית באליפות הסתיימה ב-10 בדצמבר באירוע ציון 15 שנות קיום לתוכנית Raw, כאשר הם הפסידו את האליפות להארדקור הולי וקודי רודס.
ב-28 בדצמבר, קייד פרק את הכתף באירוע שאינו שודר באטלנטה, וכתוצאה מכך נעדר מהזירה במשך חודש.
הוא חזר להופיע ביחד עם מרדוק ב-4 בפברואר 2008, כשהם רשמו הפסד להולי ורודס.
בסוף אפריל, מרדוק החל לפתח גימיק של זמר קאנטרי.
ב-12 במאי, קייד בגד במרדוק לאחר שמרדוק שר "שיר ניצחון" ובכך שם קץ לשותפות ביניהם.
השניים התמודדו אחד נגד השני בקרב יחידים ב-2 ביוני, שבו קייד יצא עם ידו על העליונה.
ברית עם כריס ג'ריקו ופרידה (2008)
קייד יצר ברית עם כריס ג'ריקו ב-16 ביוני בפרק של התוכנית Raw, כשעזר לו להכות את ג'ון סינה וטריפל H.
בשבועות שבאו לאחר מכן, קייד הפך לחניך של ג'ריקו, כשהחל להיות המלווה לקרבות שלו ואף סייע לו בפיוד עם שון מייקלס.
קייד טען שכאחד שהיה בעברו חניך של מייקלס, הוא לא מתכוון לחכות לרגע שבו מייקלס יבגוד בו, כמו שעשה בעבר לשותפים קודמים שלו.
קייד שבר את אפו במופע חי של Raw בתחילת אוגוסט במהלך קרב נגד פול לונדון, שגם הוא נפצע כתוצאה ממהלך זה.
קייד חזר להתאבק ב-22 בספטמבר בפרק של התוכנית Raw במסגרת קרב האנדיקאפ 3 נגד 2 לצד ג'ריקו וג'ון "בראדשו" לייפילד בניצחונם על שון מייקלס ובטיסטה, כאשר קייד הצמיד לניצחון את מייקלס.
לאחר מכן, מייקלס גבר על קייד בקרב ללא פסילות ב-6 באוקטובר, קרב שהיה האחרון של קייד ב-WWE.
ב-14 באוקטובר 2008, קייד שוחרר מהחוזה שלו ב-WWE.
פחות משבוע לאחר שחרורו מה-WWE, קייד הופיע עם טרבור מרדוק כצמד בזירות הארגונים העצמאיים כמו Independent Wrestling Association Mid-South ו-National Wrestling Alliance (NWA).
בדצמבר 2008 קייד חזר להופיע ביפן, שם התאחד עם שותפו לשעבר, רנה דופרי בארגון ההיאבקות Hustle, ב-24 וב-25 בדצמבר, כשבשני התאריכים הם ניצחו את טנירו וקושינקה.
חמישה ימים לאחר מכן, קייד ודופרי הפסידו לשניים.
ב-19 בפברואר, קייד חזר לדמות הקאובוי שלו במסגרת אירוע שנערך באולם קוראקואן, שבו ניצח את טאג'ירי ואקבונו.
שלושה ימים לאחר מכן, הוא גבר על אקבונו בקרב יחידים במסגרת האירוע הראשון של ארגון ההיאבקות Hustle בצ'יבה, יפן.
קייד היה אמור להתמודד על אליפות צפון אמריקה של NWA, בה החזיק המתאבק אפולו, במסגרת אירוע של NWA On Fire ב-22 באוגוסט 2009, אך הוא לא הצליח להגיע עקב מקרה חירום משפחתי.
בספטמבר 2009, קייד התמודד מול טרבור מרדוק באירוע של ארגון ההיאבקות World Stars of Wrestling.
באותו החודש, קייד הוחתם מחדש על חוזה ב-WWE והחל להופיע בארגון הפיתוח Florida Championship Wrestling (FCW), אך שוחרר שוב באפריל 2010, מבלי להתקדם לרוסטר הראשי.
במאי 2010, קייד החל להופיע בארגון ההיאבקות היפני All Japan Pro Wrestling (AJPW), שם הצטרף לקבוצת הנבלים Voodoo Murders.
הוא התאבק בעיקר בקרבות זוגות וקרבות שלשות לצד חברי קבוצתו ביניהם רנה דופרי, הייט, מינורו וטארו.
ב-4 ביולי 2010, קייד השתתף במה שהתברר כקרב ההיאבקות האחרון בקריירה שלו, כאשר ניצח את סייה סאנדה.
לפני שנפטר, קייד היה מתוכנן להתמודד יחד עם רנה דופרי על אליפות הזוגות של AJPW.
מקנוט נישא לטניה גונזלס ב-14 ביוני 2000, אך השניים התגרשו ב-16 במאי 2006. בספטמבר 2008, הם נישאו שוב עד למותו בשנת 2010. יש לו שתי בנות בשם נטלי ולריסה ובן חורג אחד בשם בריאן.
בינואר 2010, מקנוט היה בתוכנית גמילה למשך 30 ימים.
לאנס מקנוט נפטר ב-13 באוגוסט 2010, בגיל 29, כתוצאה מכשל לבבי ככל הנראה, בסן אנטוניו, טקסס.
אשתו, טניה, הבחינה שהוא לא נראה טוב שבוע לפני מותו.
ב-10 באוגוסט 2010, הוא פונה לבית חולים לאחר שסבל מקשיי נשימה, אך שוחרר למחרת.
חודשיים לאחר מכן, ב-13 באוקטובר 2010, גורם במשרד החוקר הרפואי של סן אנטוניו דיווח כי מותו נגרם כתוצאה מ"ערבוב רעלים של סמים, שהחמיר לכדי קרדיומיופתיה", מחלה הקשורה לשריר הלב.
ב-5 במרץ 2011 התקיים מופע מחווה לזכרו בשם במכון האקדמי להיאבקות של טקסס בסן אנטוניו.
אליפות במשקל כבד של HWA (פעמיים)
אליפות הזוגות של HWA (3 פעמים) - עם סטיב בראדלי (2) ומייק סנדרס (1)
PWI דירג אותו במקום ה-80 מתוך 500 המתאבקים הטובים ביותר לשנת 2008
אליפות הזוגות העולמית של ה-WWE (3 פעמים) - עם טרבור מרדוק